Quan va néixer Isabel Martín?
Isabel Martín Gómez (5 de desembre de 1973) és una política valenciana, alcaldessa de Paiporta (Horta Sud) per Compromís des de 2015 fins 2021. Va convertir-se en la primera dona alcaldessa de Paiporta després de les eleccions municipals de 2015.
Isabel Martín es Llicenciada en Ciències Matemàtiques per la Universitat de València. Al 2006 va iniciar-se com a docent a l'Escola Gavina de Picanya, encara que entre 2001 i 2006 ja havia treballat com a programadora informàtica i tècnica administrativa, a més d'impulsar l'empresa familiar Vailet Climatización.
Martín va iniciar la seua trajectòria política amb la seua adhesió al grup Esquerra Unida de Paiporta al 1991, del qual va formar part fins al 2007. Al juny de 2007 va passar a ser regidora i portaveu del Grup Municipal Compromís, del qual seria portaveu fins al 2015.
A les eleccions europees de 2014 va formar part de la candidatura Primavera Europea – Compromís al Parlament Europeu, ocupant el lloc 20é de la llista. Finalment va resultar escollit eurodiputat Jordi Sebastià.
És membre del Consell Nacional de Compromís i membre de l'Executiva de Compromís a l'Horta Sud. A més, també és portaveu de Compromís a la Mancomunitat de l'Horta Sud i membre del Consell de la Federació Valenciana de Municipis i Províncies.
A les eleccions municipals de 2015, Martín va ser elegida alcaldessa per Compromís a Paiporta, després d'un pacte de govern amb el PSPV-PSOE i PodEU (Podem i EUPV). Durant el seu primer mandat, va acabar amb el deute històric que l'equip anterior de govern del Partit Popular havia deixat, el qual superava els 3,5 milions d'euros al 2015. A les eleccions municipals de 2019 va ser re-escollida com a alcaldessa de Paiporta, després d'un pacte de govern amb el PSPV-PSOE.
El 5 de desembre de 1973.